ร้านลานกลางเวียง ร้านอาหารร้านใหญ่อยู่ใจกลางไนท์พลาซ่า รอบข้างด้วยร้านขายของหลากหลายในตัวเมืองเชียงราย หน้าร้านมีเวทีโชว์ศิลปะชาวล้านนา เริ่มต้นประมาณ 18:30 โชว์ที่ได้ดูก็มีดนตรีประเภทเครื่องสายเครื่องเป่า นักร้องร้องเพลงล้านนาด้วยนํ้าเสียงอันอ่อนหวาน รําล้านนาโดยสาวสวยในขุดทรงไทยที่รําไปยิ้มไปดูน่ารักอ่อนโยนสนุกสนาน ตบท้ายด้วยโฟล์คซองเพลงสากลที่เล่นเพลงเก่าๆสมัยสี่เต่าทอง(จะมีโครรู้ไหมว่าเป็นวงอะไร 555)

ร้านนี้มีขนาดค่อนข้างใหญ่ภายในร้านเน้นเฟอร์นิเจอร์ไม้ ตกแต่งแบบไทยล้านนา พนักงานก็มีค่อนข้างมาก ให้การบริการแบบทั่วถึง ลูกค้าส่วนใหญ่จะเป็นคนต่างชาติ

อาหารที่ได้ลองวันนี้ก็มี
เห็ดเข็มทองผัดน้ำมันหอย 100฿ และหน่อไม้ทะเลน้ำแดง 180฿ ทั้งสองจานนี้ทำมารสชาติเหมือนกัน จะต่างกันก็ตรงวัตถุดิบที่ใช้ คือจานนึงใช้เห็ดเข็มทองผัดกับต้นหอม ในขณะที่อีกจานใช้หน่อไม้ทะเลผัดกับเห็ดหอมและก้านคะน้าอ่อน รสชาติทานพอได้ ????????????

หมูแดดเดียวคลุกงา 100฿ จานนี้ทำมาดีไม่แข็งเกิน ข้างในยังนุ่ม ผิวนอกมีงาติดอยู่ช่วยเพิ่มความมันกรอบเวลาเคี้ยว มีใบมะกรูดและซอสพริกศรีราชาช่วยเพิ่มรสชาติ ????????????

โดยรวมบรรยากาศในร้านก็สะอาดสะอ้านดี อาหารรสชาติพอได้ ราคาปานกลาง จุดเด่นในร้านอยู่บนเวทีที่มีการแสดงของศิลปินล้านนาที่ดึงดูดลูกค้าให้มาดูมาฟัง เป็นที่นั่งพักผ่อนหลังจากเดินช้อปปิ้งใน  Night Bazaar 